section_heading: Oklopna zaštita
paragraph_text: Boxer se sastoji od dva ključna elementa. Jedan je pogonski modul isti za sve inačice, a drugi misijski modul koji je prilagođen posebnim zadaćama. Na taj način korisnik dobiva vozilo koje se u roku kraćem od jednog sata može prilagoditi drugoj zadaći, pod uvjetom da je dostupan odgovarajući misijski modul. Oba su modula napravljena od čelika uporabom višeslojne-zidne strukture deflektivnih oblika u kombinaciji s dodatnim elementima zaštite, kao što je dodatni pasivni ili aktivni oklop.